টুভালীয় ভাষা
টুভালীয় ভাষা একটি পলিনেশীয় ভাষা। অন্যান্য পলিনেশীয় ভাষা যেমন হাওয়াই ভাষা, মাওরি ভাষা, তাহিতীয় ভাষা, সামোয়া ভাষা ও তোঙ্গা ভাষার সাথে এর দূরবর্তী সম্পর্ক আছে। সামোয়া ভাষা থেকে ভাষাটি অনেক শব্দ ঋণ নিয়েছে, কেননা ১৯শ শতকের শেষভাগে এবং ২০শ শতকের শুরুতে যেসব খ্রিস্টান ধর্মপ্রচারক এই দ্বীপে আসে, তারা সামোয়া ভাষাতে কথা বলত। টুভালু দ্বীপরাষ্ট্রের জনসংখ্যা ১০ হাজারের কিছু বেশি। ধারণা করা হয় যে সারা বিশ্বে ১৩ হাজারের বেশি টুভালু ভাষাভাষী বক্তা রয়েছে। ২০১৫ সালের এক হিসাব অনুযায়ী নিউজিল্যান্ডে প্রায় ৩৫০০ টুভালু জাতির লোক বাস করে, যাদের ৬৫% টুভালু ভাষায় কথা বলতে পারে।